
PARLAMENTUL  ROMÂNIEI
CAMERA DEPUTAŢILOR

	     COMISIA JURIDICĂ,  DE 
 DISCIPLINĂ  ŞI IMUNITĂŢI
	                  Bucureşti, 19 iunie 2007
                  Nr. PL-x  380/2007


RAPORT

               asupra proiectului de Lege pentru completarea art.4 alin.(2) din  Legea nr.752/2001 privind organizarea şi funcţionarea Academiei Române, modificată prin Legea nr.564/2004

                    În conformitate cu prevederile art. 95  din Regulamentul Camerei Deputaţilor, republicat, cu modificările ulterioare, Comisia juridică, de disciplină şi imunităţi a fost sesizată, spre dezbatere în fond, cu  proiectul de Lege pentru completarea art.4 alin.(2) din  Legea nr.752/2001 privind organizarea şi funcţionarea Academiei Române, modificată prin Legea nr.564/2004, trimis cu  nr. PL-x 380 din 9 mai 2007  şi  înregistrat cu nr.31/ 590 din  10 mai 2007.
                     Senatul, în calitate de primă Cameră sesizată, a  adoptat acest proiect de lege în forma prezentată de iniţiatori, în condiţiile art.75 alin.(2) teza a III-a din Constituţie (adoptare tacită). 
                    Potrivit prevederilor art. 75 din Constituţia României, republicată, şi ale art. 92 alin.(9)  pct.2  din             Regulamentul Camerei Deputaţilor, republicat, Camera Deputaţilor  este  Cameră decizională. 
       Consiliul Legislativ a avizat favorabil  propunerea legislativă iniţială, cu unele observaţii şi propuneri, conform avizului nr.1678 din 12.12.2006.
              Guvernul, prin punctul de vedere transmis cu adresa nr.64 din 09.01.2007,  nu susţine adoptarea acestei   iniţiative legislative. 
                   Comisia pentru agricultură, silvicultură, industrie alimentară şi servicii specifice,  a avizat favorabil proiectul de lege, prin avizul transmis cu nr. 24/263 din 15 mai 2007.
  Comisia pentru cultură, arte, mijloace de informare în masă, prin avizul transmis cu nr.30/450 din 22 mai 2007, cu unanimitate de voturi, a avizat negativ proiectul de lege.

                    Proiectul de lege are ca obiect de reglementare, completarea cu un nou alineat a articolului 4 din Legea nr.752/2001 privind organizarea şi funcţionarea Academiei Române, cu modificările şi completările ulterioare, în sensul dobândirii, în mod gratuit, la cerere, a patrimoniului agrosilvic necesar pentru desfăşurarea programelor de cercetare ştiinţifică şi inovare tehnologică, în scopul dezvoltării rurale durabile.
                     În conformitate cu prevederile art. 61 din Regulamentul Camerei Deputaţilor, republicat, membrii Comisiei au examinat proiectul de lege, în şedinţa din data de 19 iunie 2007. La lucrările Comisiei au participat, în calitate de invitaţi, domnul Acad. Bogdan Alexandru - preşedinte executiv, din partea Academiei Române, domnul Nicolae Hristea – director,  din partea Ministerului Agriculturii şi Dezvoltării Rurale,  precum şi domnul deputat  Valeriu Tabără,  din partea iniţiatorilor.
                     În urma dezbaterilor, membrii Comisiei au hotărât, cu unanimitate  de voturi, să propună plenului Camerei Deputaţilor adoptarea proiectului de Lege pentru completarea art.4 alin.(2) din  Legea nr.752/2001 privind organizarea şi funcţionarea Academiei Române, modificată prin Legea nr.564/2004,  cu amendamentele admise prezentate în anexă.
            La şedinţă au fost prezenţi 19 deputaţi, din totalul de 28 membri ai Comisiei juridice, de disciplină şi imunităţi.
       În raport cu obiectul şi conţinutul reglementării, proiectul de lege  face parte din categoria legilor organice.
                                 PREŞEDINTE,                                            SECRETAR,
                                  Sergiu ANDON                                           George BĂEŞU
      Consilier, C. Păduroiu
                             ANEXA  

AMENDAMENTE  ADMISE
 la  proiectul de Lege pentru completarea art.4 alin.(2) din     Legea nr.752/2001 privind organizarea şi funcţionarea Academiei Române, modificată prin Legea nr.564/2004,

                                                                                                                                      PL-x 380/2007
	Nr. crt.
	Text adoptat de Senat
	Text propus de comisie

(autorul amendamentului)
	Motivare

	1.
	         ( Titlul legii)
      Lege pentru completarea art.4 alin.(2) din     Legea nr.752/2001 privind organizarea şi funcţionarea Academiei Române, modificată prin Legea nr.564/2004

	               ( Titlul legii)
       Lege pentru completarea art.4  din     Legea nr.752/2001 privind organizarea şi funcţionarea Academiei Române
  Autor: Comisia juridică 
	- pentru respectarea normelor de tehnică legislativă

	2.
	ARTICOL UNIC. –Art.4 din Legea  nr.752/2001 privind organizarea şi funcţionarea Academiei Române,

     publicată în Monitorul Oficial al României, Partea I, nr.843 din 28 decembrie 2001, modificat prin Legea nr.564/2004, se completează astfel:
	ARTICOL UNIC. – După alineatul (21) al articolului 4  din Legea  nr.752/2001 privind organizarea şi funcţionarea Academiei Române, publicată în Monitorul Oficial al României, Partea I, nr.843 din 28 decembrie 2001, cu modificările şi completările ulterioare, se introduc două noi alineate, alin.(22) şi alin.(22), cu următorul cuprins:
   Autor: Comisia juridică
	- se reformulează pentru respectarea normelor de tehnică legislativă

	3.
	Art.I - Art.4 din Legea  nr.752/2001 privind organizarea şi funcţionarea Academiei Române, publicată în Monitorul Oficial al României, Partea I, nr.843 din 28 decembrie 2001, cu completările ulterioare, se completează astfel:

     După alineatul (21) se introduce alineatul (22) cu următorul cuprins:

	     Se elimină

    Autor: Comisia juridică
	- ca urmare a reformulării Articolului unic.

	3.
	     “ (22) Patrimoniul agrosilvic este dobândit de Academia Română la cerere, în mod gratuit, conform legii, pentru desfăşurarea programelor de cercetare ştiinţifică şi inovare tehnologică, în scopul dezvoltării rurale durabile.”
	      “(22) Patrimoniul agrosilvic, prevăzut la alin.(21), este dobândit de Academia Română la cerere, în mod gratuit, conform legii, pentru desfăşurarea programelor de cercetare ştiinţifică şi inovare tehnologică, în scopul dezvoltării rurale durabile.”
    Autor: Comisia juridică

	 - pentru precizia şi claritatea normei.

	4.
	----------------------
	  „(23) Terenurile agricole şi silvice dobândite de Academia Română conform alin.(22), sunt administrate şi gestionate prin Fundaţia Patrimoniu a Academiei Române, conform statutelor acestora, iar coordonarea ştiinţifică se efectuează prin Centrul de Studii şi Cercetări pentru Biodiversitate Agrosilvică, unitate cu personalitate juridică, din structura Institutului Naţional pentru Cercetări Economice (INCE) al Academiei Române.”
Autor: domnul deputat Florin Iordache

	    -     Întrucât propunerea legislativă asigură baza legală pentru ca Academia Română să poată primi la cerere, în mod gratuit, suprafeţe de teren agrosilvic în folosinţă sau administrare, pentru desfăşurarea programelor de cercetare ştiinţifică, dezvoltare tehnologică şi inovare, este necesară precizarea structurilor care administrează, gestionează şi coordonează aceste activităţi.

